Naturforskeren Otto Fabricius. 383 
hvor han finder Smaasneglet, er jo langt borte. Sin Interesse for Snylte- 
dyr tilfredsstiller han ved at opskære Fisk, hvorved han finder saadanne 
Snyltere som Scolex Pleuronectis i Tunge, Cucullanus Halecis og Ascaris 
Clupearum i Sild? samt Echinorhynchus candidus 1 Hvillinger og Torsk?. 
Hans 1 Grønland erhvervede udmærkede Kendskab til Sælerne gør, 
at han i en i Juni Maaned 1788 paa Amager, helt inde paa grundt 
Vand ved Strandbredden skudt Sæl kan erkende en for Videnskaben 
ny Art Sel: Phoca (Halichoerus) grypus (Graasæl) 
Fabricius bevarer stadig Lysten til at iagttage Dyrene levende. 
Som den forste beskriver og afbilder han de levende smaa Snegle Cary- 
chium minimum, Helix pulchella (= Vallonia pulchella), Helix fulva 
(= Euconulus fulvus) og Helix Trochulus (= Buliminus obscurus juv.)?. 
Og endnu i sin sidste Afhandling: »Fortsættelse af nye zoologiske 
Bidrag«® kan Fabricius fremkomme med interessante Meddelelser om 
Planarierne, deriblandt en af hans smukkeste Opdagelser, nemlig Iagt- 
tagelsen af Fimrehaarsbevægelsen (jfr. 5. 392—93). 
Den sidstnævnte Afhandling forelæste Fabricius i det Kgl. Danske 
Videnskabernes Selskab d. 1. Juni 1820, altsaa i den høje Alder af 
76 Aar og knap to Aar før hans Død. Den ender med følgende Sætning: 
»Og hermed vil jeg denne Gang slutte, uden at torde love eller vente 
oftere at opvarte det Hôüistærede Selskab med mine ringe Bidrag«. 
Det blev hans Afskedsord til det Selskab, hvis Medlemsliste hans Navn 
havde prydet 1 40 Aar (han blev optaget 1780, paa Forslag af O.F. 
MÜLLER), og hvis »Skrifter« og »Afhandlinger« han havde beriget med 
en Række af sine skønneste Arbejder, der har paatrykt de paagældende 
Bind Udødelighedens Stempel. 
Gosch’s Bedømmelse af Fabricius. 
Den danske Zoologis Historie indtil 1875 er som bekendt skrevet 
af Mag. scient. i Zoologi С. С. А. Goscu, i det omfangsrige Værk: »Udsigt 
over Danmarks zoologiske Literatur«, 1870—75. 1. Afdeling er optaget 
af en indledende Fremstilling af de videnskabelige Grundsætninger for 
Naturvidenskabens, især Zoologiens Studium, 3. Afdeling indeholder 
en Fortegnelse over den zoologiske Literatur 1597—1875, medens 
2. Afdelings 1. og 2. Bind behandler de zoologiske Forfattere en for 
1 Nye Samling af Det Kgl. D. Vidensk.-Selsk. Skrifter, 4. Deel, 1793, 5. 93. 
og S. 100. 
? Jfr. Bidrag til Snylte-Ormenes Historie; Skrivter af Naturhist.-Selsk., 3. Bd., 
2, Hefte, 1794. 
3 Det Kgl. D. Vidensk.-Selsk. Skrivter, 6. Bd., 1818, S. 137. 
4 Skrivter af Naturhistorie-Selskabet, 1. Bd., 2. Hefte, 1791, S. 164—67. 
> Nye Samling af Det Kgl. D. Vidensk.-Selsk. Skrifter, 4. Deel, 1793, В. 86. 
° Det Kgl. D. Vidensk.-Selsk. naturv. og mathem. Afhandlinger, 2. Deel, 1826. 
